Jocul lui Ender
Jocul lui Ender (1985) (titlu original "Ender's Game") este un roman science fiction al scriitorului american Orson Scott Card. La originea cărții stă povestirea "Jocul lui Ender", publicată în numărul din august 1977 al revistei "Analog Science Fiction and Fact". Dezvoltând personajele și firele narative din roman, Card a scris ulterior alte cărți, care au format Saga lui Ender. În 1991, Card a revizuit "Jocul lui Ender", modificând unele elemente politice pentru a reflecta mai exact vremurile.